stanford-oval/wikipedia huggingface dataset:
Suunnittelupokeri

Suunnittelupokeri on ryhmässä tehtäviin arvioihin perustuva menetelmä työmäärä-arvioiden tekoon ohjelmistokehityksessä. Sitä käytetään erityisesti ketterässä ohjelmistokehityksessä.
Käytännöt

Suunnittelupokeriin tarvitaan korttipakka ja lista asioista, joiden työmäärä arvioidaan. Korttipakka on erityisesti suunnittelupokeriin kehitetty ja sisältää monesti seuraavat kortit: 0, ½, 1, 2, 3, 5, 8, 13, 20, 40, 100, ? sekä kahvikuppi. Luvut ovat arvioita työmäärästä, ? kertoo epävarmuudesta ja kahvikuppi halusta pitää tauko. Arvioiden yksikkö voi vaihdella, luvut voivat olla esimerkiksi tunteja tai päiviä.
Arviointipalaverin kulku voi olla esimerkiksi seuraava:
Jokaiselle osallistujalle jaetaan oma korttipakka, jossa on edellä mainitut kortit. Osallistujat ovat usein ohjelmistoa kehittävä tiimi.
Tilaisuutta johtaa puheenjohtaja, joka ei osallistu arviointiin.
Arvioitavan tehtävän tunteva henkilö esittelee sen lyhyesti, jonka jälkeen tehtävän sisällöstä ja riskeistä keskustellaan. Keskustelussa ei arvioida työmäärää, vaan tehtävien asioiden listaa.
Jokainen arvioija valitsee mielestään parhaan kortin ja asettaa sen pöydälle luku alaspäin.
Kortit käännetään samaan aikaan oikein päin.
Matalien ja korkeiden arvioiden esittelijät perustelevat arvionsa ja keskustelu jatkuu.
Äänestystä jatketaan, kunnes yhteinen mielipide on muodostettu. Se ei välttämättä ole esimerkiksi keskiarvo, vaan joidenkin arvioita voidaan perustelujen kera painottaa keskiarvon laskennassa.
Keskustelujen pituutta voidaan rajoittaa esimerkiksi tiimalasilla, jolloin aina hiekan valuttua pidetään uusi äänestyskierros.
Korttien numerointi on tarkempaa pienissä luvuissa, koska lyhyiden tehtävien arviointi koetaan helpommaksi.
Hyödyt

Tutkimuksen mukaan suunnittelupokeri on vain hieman useiden henkilöiden arvioiden keskiarvoa tarkempi työkalu. Hyötynä nämä tutkijat esittävät tehtävien paremman suunnittelun, kun arviota tehdessä on kuultu koko ryhmää, jossa on eri asioihin erikoistuneita asiantuntijoita.
Aiheesta muualla

Kortteja myyvät:
(Arkistoitu – Internet Archive)
(Arkistoitu – Internet Archive)
Reinaldo Conrad

| Mitalit> Maa:   Brasilia.Miesten purjehdus. Olympialaiset  | Mitalit> Maa:   Brasilia.Miesten purjehdus. Olympialaiset  | Mitalit> Maa:   Brasilia.Miesten purjehdus. Olympialaiset  | Maa:   Brasilia> Miesten purjehdus. |
| --- | --- | --- | --- |
|  Pronssia | México 1968 | Flying Dutchman |  |
|  Pronssia | Montreal 1976 | Flying Dutchman |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Chicago 1959 | Snipe |  |
|  Kultaa | São Paulo 1963 | Snipe |  |
|  Kultaa | México 1975 | Flying Dutchman |  |
|  Hopeaa | Winnipeg 1967 | Flying Dutchman |  |
Reinaldo Conrad (s. 31. toukokuuta 1942 São Paulo) on brasilialainen entinen kilpapurjehtija ja olympiamitalisti. Hän voitti olympialaisissa kaksi pronssimitalia, Flying Dutchman -luokasta vuosina 1968 ja 1976. Conrad menestyi myös Pan-Amerikan kisoissa, joissa hän voitti kolme kultaista ja yhden hopeisen mitalin vuosina 1959–1975.
S/2003 J 3

| S/2003 J 3 |
| --- | --- |

Löytäminen
Löytäjät:  Scott Sander Sheppard
Löytöaika:  2003
Kiertoradan ominaisuudet
Planeetta:  Jupiter
Keskietäisyys:  20 230 000 km
Eksentrisyys:  0,2027
Kiertoaika:  561
Inklinaatio:  147,772
Fyysiset ominaisuudet
Päiväntasaajan halkaisija:  1,0 km
Pinta-ala:  12,57 km2
Massa:  1,4987 x 1013 kg
Keskitiheys:  2,6 g/cm3
Painovoima pinnalla:  0,001 m/s2
Pakonopeus pinnalla:  5 km/s
Kaasukehän ominaisuudet
Kaasunpaine:  -
S/2003 J 3 on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2003.
S/2003 J 3 on läpimitaltaan noin 2 kilometriä ja se kiertää Jupiteria noin 19 622 000 kilometrin etäisyydellä kiertoajan ollessa 561,518 päivää. Radan inklinaatio on 146° ja eksentrisyys 0,2507.
Suomen ralli 2019

|  Suomen ralli 2019 |
| --- | --- |
 9. osakilpailu 14 osakilpailusta kaudella 2019. 

Sijainti:  Jyväskylä, Suomi


Palkintokoroke
Voittaja:   Ott Tänak  Martin Järveoja  (Toyota Gazoo Racing)
Toinen:   Esapekka Lappi  Janne Ferm  (Citroën World Rally Team)
Kolmas:   Jari-Matti Latvala  Miikka Anttila  (Toyota Gazoo Racing)
Johan Kristofersson Leustun erikoiskokeella
Suomen ralli 2019 (virallisesti 69. Neste Rally Finland 2019) oli Rallin MM-sarjan kauden 2019 yhdeksäs osakilpailu, joka ajettiin 1.–4. elokuuta.
Reitti

Kilpailussa oli 23 erikoiskoetta, joista tuli yhteensä 307,58 km.
Reitti oli lähes samanlainen kuin vuotta aiemmin. Nopeiden valtionteiden osuus reitistä oli nyt pienempi kuin koskaan aiemmin.
Kilpailun tapahtumia

Toyota-kuljettajat Jari-Matti Latvala ja Kris Meeke osuivat samaan kiveen Kakariston erikoiskokeella. Meeken takapyörä taittui ja hän joutui keskeyttämään, Latvala selvisi rengasrikolla. Ennen tätä Toyotat olivat kolmoisjohdossa 0,6 sekunnin sisällä toisistaan.
Meeke starttasi uudelleen kilpailuun sunnuntaina, mutta ajoi ulos kilpailun toiseksiviimeisellä erikoiskokeella Laukaassa. Myös Ford-kuljettaja Gus Greensmith keskeytti sunnuntaina ajettuaan puuhun Ruuhimäen erikoiskokeella.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Ott Tänak |  Martin Järveoja | Toyota Yaris WRC | 2:30.40,3 |  | 25+5 |
| 2. |  Esapekka Lappi |  Janne Ferm | Citroën C3 WRC | 2:31.05,9 | +25,6 | 18 |
| 3. |  Jari-Matti Latvala |  Miikka Anttila | Toyota Yaris WRC | 2:31.13,5 | +33,2 | 15+1 |
| 4. |  Andreas Mikkelsen |  Anders Jæger | Hyundai i20 Coupe WRC | 2:31.33,7 | +53,4 | 12+3 |
| 5. |  Sébastien Ogier |  Julien Ingrassia | Citroën C3 WRC | 2:31.36,4 | +56,1 | 10+2 |
| 6. |  Thierry Neuville |  Nicolas Gilsoul | Hyundai i20 Coupe WRC | 2:32.12,7 | +1.32,4 | 8+4 |
| 7. |  Craig Breen |  Paul Nagle | Hyundai i20 Coupe WRC | 2:32.18,5 | +1.38,2 | 6 |
| 8. |  Teemu Suninen |  Jarmo Lehtinen | Ford Fiesta WRC | 2:33.14,1 | +2.33,8 | 4 |
| 9. |  Kalle Rovanperä |  Jonne Halttunen | Škoda Fabia R5 | 2:38.34,4 | +7.54,1 | 2 |
| 10. |  Nikolai Gryazin |  Jaroslav Fjodorov | Škoda Fabia R5 | 2:41.09,0 | +10.28,7 | 1 |
Lähde:
WRC2Pron voitti Kalle Rovanperä.
WRC2:n voitti Nikolai Gryazin.
JWRC:n voitti Tom Kristensson.
Suomen ralli 2018

|  Suomen ralli 2018 |
| --- | --- |
 8. osakilpailu 13 osakilpailusta kaudella 2018. 
Sijainti:  Jyväskylä, Suomi


Palkintokoroke
Voittaja:   Ott Tänak  Martin Järveoja  (Toyota Gazoo Racing)
Toinen:   Mads Østberg  Torstein Eriksen  (Citroën World Rally Team)
Kolmas:   Jari-Matti Latvala  Miikka Anttila  (Toyota Gazoo Racing)
Ott Tänak Ruuhimäessä
Suomen ralli 2018 (virallisesti 68. Neste Rally Finland 2018) oli rallin MM-sarjan kauden 2019 kahdeksas osakilpailu, joka ajettiin 26.–29. heinäkuuta.
Reitti

Reitti muuttui huomattavasti, sillä jopa 65 % oli uutta edellisvuoteen verrattuna. Reitillä käytettiin entistä enemmän pieniä teitä vauhtien hidastamiseksi, mikä myös onnistui: voittajan kokonaiskeskinopeus oli 122,7 km/h, kun vuotta aiemmin se oli 126,16 km/h, vaikka edellisvuonna käytettyjä shikaaneja ei erikoiskokeilta nyt löytynyt.
Ässämäki oli nimeltään uusi erikoiskoe, mutta siinä oli puolet samaa kuin edellisvuosien Halisen erikoiskokeessa. Ouninpohja korvattiin nyt Kakariston erikoiskokeella, joka tosin jatkui Hassintielle. Tuohikotanen ajettiin ensimmäistä kertaa sitten vuoden 1987, mutta eri muodossa.
Power stageksi oli nyt valittu Ruuhimäki, jonka loppuun oli rakennettu Ouninpohjan keltaisen talon hypyn kaltainen hyppyri.
Kilpailun tapahtumia

Esapekka Lappi spinnasi risteyksessä EK2:lla Moksissa. Moottori sammui ja hän menetti puoli minuuttia. Sunnuntaina Lappi ajoi ulos neljänneltä sijalta päivän ensimmäisellä erikoiskokeella Laukaassa.
Thierry Neuville osui puuhun EK5 Äänekoskella ja auton takaosa vaurioitui. Hänen tallitoverinsa Andreas Mikkelsen puolestaan kaatoi EK4 Ässämäessä ja osui rengaspinoon EK11 Harjulla.
Teemu Suninen oli vähällä ajaa ulos EK5 Äänekosken viimeisessä mutkassa. Täpärä tilanne palkittiin FIA:n Action of the Year -palkinnolla. Sunisen autosta hävisivät myös jarrut Harjun erikoiskokeella.
M-Sport käytti kilpailussa tallimääräyksiä parantaakseen Sebastien Ogierin sijoitusta. Elfyn Evans hidasti perjantaina ja Suninen otti tahallisia AT-pisteitä sunnuntaina päästääkseen Ogierin edelleen.
Craig Breeniltä hajosi rengas EK2:lla. Hänellä ja tallitoverillaan Khalid Al-Qassimilla oli myös polttoaineensyöttöhäiriöitä Harjulla. Al-Qassimi ajoi ulos lauantain ensimmäisellä erikoiskokeella Päijälässä.
WRC2-luokkaa johtaneen Kalle Rovanperän etujousitus hajosi lauantain toiseksi viimeisellä erikoiskokeella Päijälässä. Rovanperä oli jo keskeyttämässä, mutta auto saatiin vielä ajokuntoon ja hän nilkutti päivän viimeisen erikoiskokeen läpi hitaasti. Myös konepellin aukeaminen hidasti matkantekoa.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Ott Tänak |  Martin Järveoja | Toyota Yaris WRC | 2:35.18,1 |  | 25+5 |
| 2. |  Mads Østberg |  Torstein Eriksen | Citroën C3 WRC | 2:35.50,8 | +32,7 | 18+4 |
| 3. |  Jari-Matti Latvala |  Miikka Anttila | Toyota Yaris WRC | 2:35.53,6 | +35,5 | 15+3 |
| 4. |  Hayden Paddon |  Seb Marshall | Hyundai i20 Coupe WRC | 2:36.53,7 | +1.00,1 | 12 |
| 5. |  Sébastien Ogier |  Julien Ingrassia | Ford Fiesta WRC | 2:37.33,1 | +2:15,0 | 10+1 |
| 6. |  Teemu Suninen |  Mikko Markkula | Ford Fiesta WRC | 2:37.37,3 | +2.19,2 | 8 |
| 7. |  Elfyn Evans |  Daniel Barritt | Ford Fiesta WRC | 2:38.26,5 | +2.29,5 | 6 |
| 8. |  Craig Breen |  Paul Nagle | Citroën C3 WRC | 2:38.26,5 | +3.08,4 | 4 |
| 9. |  Thierry Neuville |  Nicolas Gilsoul | Hyundai i20 Coupe WRC | 2:39.09,9 | +3.51,8 | 2+2 |
| 10. |  Andreas Mikkelsen |  Anders Jæger | Hyundai i20 Coupe WRC | 2:43.55,5 | +8.37,4 | 1 |
Lähde:
WRC2:n voitti Eerik Pietarinen.
JWRC:n voitti Ken Torn.
Ruotsin ralli 2015

Kilpailun kärkikolmikko podiumilla
Ruotsin ralli 2015 (viralliselta nimeltään Rally Sweden 2015) oli MM-rallikauden 2015 toinen osakilpailu, joka ajettiin 12. helmikuuta – 15. helmikuuta. Kilpailun päätukikohtana toimi tavalliseen tapaan Karlstadin kaupunki Värmlannin maakunnassa. Rallin reitti kulki osittain myös Norjan sisällä.
Kilpailun voittajaksi ajoi avauskilpailun tapaan hallitseva maailmanmestari Sébastien Ogier, jonka voitto varmistui tällä kertaa vasta dramaattisten vaiheiden jälkeen kilpailun viimeisellä erikoiskokeella.
Vuoden 2015 kilpailu oli järjestyksessään historian 63. Ruotsin ralli.
Ensimmäinen kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
| 1 | Karlstad 1 | 1,90 | Tidemand | 1.32,1 |
Kilpailu avattiin torstaina 12. helmikuuta Karlstadin raviradalla ajetulla 1,9 kilometrin mittaisella yleisöerikoiskokeella. Avauserikoiskokeen yllätysvoittajaksi muodostui kotikisaansa ajanut WRC2-luokan Pontus Tidemand, jolle kyseessä oli uran ensimmäinen EK-pohja-aika.
Toinen kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | Huolto A - 15 min |  |  |  |
| 2 | Torsby 1 | 14,76 | Ogier | 8.36,6 |
| 3 | Röjden 1 | 18,73 | Ogier | 9.59,4 |
| 4 | Finnskogen 1 | 20,76 | Latvala | 11.03,1 |
| 5 | Kirkenær 1 | 7,07 | Ogier | 5.26,7 |
| 6 | Kirkenær 2 | 7,07 | Protasov | 5.34,4 |
| 7 | Finnskogen 2 | 20,76 | Latvala | 11.04,3 |
| 8 | Röjden 2 | 18,73 | Mikkelsen | 10.01,1 |
| 9 | Torsby 2 | 14,76 | Neuville | 8.40,4 |
| 10 | Karlstad 2 | 1,90 | Ogier | 1.34,5 |
|  | Huolto B - 45 min |  |  |  |
Kunnolla ralli pääsi vauhtiin perjantaina, jolloin vuorossa oli yhdeksän erikoiskoetta. Erikoiskokeet 3-8 ajettiin osittain tai kokonaan naapurimaa Norjan puolella.
Pohja-ajan kuudennella EK:lla ajoi yksityistallin Fordilla kilpaillut Juri Protasov, jolle avauspätkän voittaneen Tidemandin tavoin pohja-aika oli uran ensimmäinen.
EK:lla 9 sekä kilpailua johtanut Sébastien Ogier että hänen tallitoverinsa Jari-Matti Latvala ajoivat ulos. Ogier putosi virheensä seurauksena kilpailussa kuitenkin ainoastaan neljänneksi, kun taas Latvalalta kului hangessa yli kahdeksan minuuttia. Näin ollen kärkeen nousi kolmas Volkswagen-kuljettaja Andreas Mikkelsen.
Kolmas kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | Huolto C - 15 min |  |  |  |
| 11 | Fredriksberg 1 | 18,15 | Mikkelsen | 10.33,9 |
| 12 | Rämmen 1 | 22,76 | Ogier | 11.36,5 |
| 13 | Hagfors Sprint 1 | 1,87 | Ogier | 1.51,2 |
| 14 | Vargåsen 1 | 24,63 | Ogier | 13.34,1 |
|  | Huolto D - 30 min |  |  |  |
| 15 | Fredriksberg 2 | 18,15 | Neuville | 10.27,6 |
| 16 | Rämmen 2 | 22,76 | Meeke | 11.38,5 |
| 17 | Hagfors Sprint 2 | 1,87 | Kubica | 1.57,1 |
| 18 | Vargåsen 2 | 24,63 | Neuville | 13.24,4 |
|  | Huolto E - 45 min |  |  |  |
Lauantaina ajettiin sama neljän erikoiskokeen mittainen lenkki kahteen otteeseen.
Kolmannen päivän jälkeen kilpailua johti Hyundai-kuljettaja Thierry Neuville, 1,5 sekuntia Mikkelsenin ja 9,6 sekuntia Ogierin edellä.
Neljäs kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | Huolto F - 15 min |  |  |  |
| 19 | Lesjöfors | 15,00 | Ogier | 9.05,8 |
| 20 | Värmullsåsen 1 | 15,87 | Latvala | 8.14,1 |
|  | Huolto G - 30 min |  |  |  |
| 21 | Värmullsåsen 2 (PS) | 15,87 | Ogier | 8.05,6 |
|  | Huolto H - 10 min |  |  |  |
Neljäs kilpailupäivä > Power Stage

Power Stage -erikoiskokeena ajettiin kilpailun päättänyt Värmullsåsen 2.
Koko kilpailun ratkaisu jäi Power Stage -erikoiskokeen varaan. Kärjessä viimeiselle erikoiskokeelle lähti Mikkelsen, kolme sekuntia Neuvillen ja 4,6 sekuntia Ogierin edellä, muodostaen yhden MM-rallihistorian tiiviimmistä kärkikolmikoista.
Ogier kykeni päihittämään Neuvillen lähes viidellä sekunnilla, jolloin varmistui jo Volkswagen-tallin voitto. Ensimmäistä MM-osakilpailuvoittoaan saalistanut Mikkelsen sortui viimeisenä kuljettajana paineen alla pahaan ajovirheeseen, ja tippui lopputuloksissa kolmanneksi.
| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (3) |  Sébastien Ogier |  Julien Ingrassia | Volkswagen Polo R WRC | 8.05,6 |  |
| 2. (2) |  Thierry Neuville |  Nicolas Gilsoul | Hyundai i20 WRC | 8.10,4 | +0.04,8 |
| 3. (1) |  Mads Østberg |  Jonas Andersson | Citroën DS3 WRC | 8.15,5 | +0.09,9 |
Lopputulokset

Kilpailuun osallistui yhteensä 44 autokuntaa, joista maaliin selvisi 38.
Oheisluokkina kilpailussa ajettiin WRC2-luokassa, jonka voitti yleiskilpailun 13:nneksi sijoittunut Jari Ketomaa.
| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (25) |  Sébastien Ogier |  Julien Ingrassia | Volkswagen Polo R WRC | 2.55.30,5 |  |
| 2. (18) |  Thierry Neuville |  Nicolas Gilsoul | Hyundai i20 WRC | 2.55.36,9 | +0.06,4 |
| 3. (15) |  Andreas Mikkelsen |  Ola Fløene | Volkswagen Polo R WRC | 2.56.10,3 | +0.39,8 |
| 4. (12) |  Ott Tänak |  Raigo Mõlder | 2.57.56,5 | +2.26,0 |  |
| 5. (10) |  Hayden Paddon |  John Kennard | Hyundai i20 WRC | 2.59.02,0 | +3.31,5 |
| 6. (8) |  Elfyn Evans |  Daniel Barritt | Ford Fiesta RS WRC | 2.59.23,5 | +3.53,0 |
| 7. (6) |  Kris Meeke |  Paul Nagle | Citroën DS3 WRC | 2.59.36,3 | +4.05,8 |
| 8. (4) |  Martin Prokop |  Jan Tománek | Ford Fiesta RS WRC | 2.59.56,5 | +4.26,0 |
| 9. (2) |  Juri Protasov |  Pavlo Tšerepin | Ford Fiesta RS WRC | 3.01.02,7 | +5.32,2 |
| 10. (1) |  Mads Østberg |  Jonas Andersson | Citroën DS3 WRC | 3.02.21,4 | +6.50,9 |
| 13. |  Jari Ketomaa |  Kaj Lindström | Ford Fiesta R5 | 3.05.07,4 | +9.36,9 |
MM-tilanne (2/13) > Kuljettajien MM-sarja

| Sijoitus | Kuljettaja | Talli | Pisteet |
| --- | --- | --- | --- |
| 1. |  Sébastien Ogier | Volkswagen | 53 |
| 2. |  Thierry Neuville | Hyundai | 30 |
| 3. |  Andreas Mikkelsen | Volkswagen | 30 |
| 4. |  Jari-Matti Latvala | Volkswagen | 19 |
| 5. |  Mads Østberg | Citroën | 14 |
| 6. |  Elfyn Evans | M-Sport Ford | 14 |
| 7. |  Ott Tänak | M-Sport Ford | 12 |
| 8. |  Hayden Paddon | Hyundai | 10 |
| 9. |  Kris Meeke | Citroën | 10 |
| 10. |  Dani Sordo | Hyundai | 8 |
MM-tilanne (2/13) > Valmistajien MM-sarja

| Sijoitus | Talli | Pisteet |
| --- | --- | --- |
| 1. | Volkswagen Motorsport | 68 |
| 2. | Hyundai Shell WRT | 55 |
| 3. | M-Sport WRT | 32 |
| 4. | Citroën Total Abu Dhabi WRT | 20 |
| 5. | Volkswagen Motorsport II | 15 |
Hayden Paddon täydensi Hyundain hyvän viikonlopun ajamalla viidenneksi
Thierry Neuville taisteli uransa ensimmäisestä MM-voitosta viimeiselle EK:lle saakka
Ruskatrööttä

Ruskatrööttä on joka vuosi järjestettävä puhallin- ja lyömäsoittajien yhteinen leiriviikonloppu. Ruskatrööttää järjestetään Pohjois-Karjalan, Etelä-Karjalan, Savon Kainuun ja Pirkanmaan alueella. Ruskatrööttä järjestetään siis pääosin Itäisen Suomen alueella. Ruskatrööttä kokoaa vuosittain keskimäärin 300 soittajaa. Soittajat ovat pääsääntöisesti näiltä alueilta.
Ruskatrööttään kokoontuu yhden viikonlopun ajaksi soittajia, joiden osaamistaso vaihtelee aloittelijoista puoliammattilaisiin. Osa soittajista on aloittanut soittamisen juuri ennen Ruskatrööttää, ja osa soittajista soittaa harrasteorkestereissa.
Ruskatröötässä soittaa viisi orkesteria. E-orkesterissa soittaa soittoharrastuksen aloittaneet, ja A-orkesterissa soittajat ovat käytännössä puoliammattilaisia.
Vuonna 2022 Ruskatrööttä järjestettiin Orivedellä.
Vuonna 2018 Ruskatrööttä järjestettiin 5.10.2018 - 7.10.2018 Kuopiossa, vuonna 2017 Lieksassa ja vuonna 2016 Kiteellä. Vuonna 2023 se aiotaan järjestää Joensuussa.
Ruskatröötässä on monia eri soittimia esimerkiksi tuuba, pasuuna, fagotti, käyrätorvi, trumpetti, klarinetti, oboe, saksofoni, lyömäsoittimia (esim. rummut ja tamburiini) ja poikkihuilu.
Ruskatröötät vuosittain ja paikkakunnittain

2018 Kuopio https://www.facebook.com/ruskatrootta2018/
2017 Lieksa
2016 Kitee  (Arkistoitu – Internet Archive)
2015 Iisalmi
2009 Kajaani
Rustokudos

Ihmisen rustokudos merkittynä sinisellä värillä.
Rustokudos on eräs tukikudoksen tyyppi. Rustoa esiintyy muun muassa niveltyvien luiden päissä, kylkiluissa, henkitorvessa, selkänikamien välilevyissä, nenässä ja korvissa.
Rusto on puolijäykkää kudosta, eli se on taipuisaa mutta säilyttää muotonsa. Taipuisuutensa rusto saa kollageenista ja aggrekaanista.
Rustokudoksessa ei ole verisuonia, hermoja eikä imusuonia. Ravinteensa rusto saa muun muassa nivelnesteestä diffuusion kautta.
Rustosolut sijaitsevat ryppäittäin lakuunassa eli tiiviin kapselin sisässä. Rustosolut eivät juurikaan jakaannu, ja rustosolun kyky uudistua vaurioitumisen jälkeen on erittäin rajallinen.
Yksilönkehityksen aikana rustokudos muovaa kehittyvien luiden muodon muodostamalla mallin, joka sitten luutuu.
Ihmisen elimistön rustotyypit ovat lasirusto, kimmorusto ja syyrusto. Rustokudoksen tyyppi määräytyy sen perusteella, millaisia kuormitusvoimia rustoon kohdistuu.
Suomen ralli 2015

|  Suomen ralli 2015 |
| --- | --- |
 8. osakilpailu 13 osakilpailusta kaudella 2015. 

Päivämäärä:  30.7.–2.8. 2015
Sijainti:  Jyväskylä, Suomi


Palkintokoroke
Voittaja:   Jari-Matti Latvala  Miikka Anttila  (Volkswagen Motorsport)
Toinen:   Sebastien Ogier  Julien Ingrassia  (Volkswagen Motorsport)
Kolmas:   Mads Østberg  Jonas Andersson  (Citroen World Rally Team)
Mads Østberg Himoksen erikoiskokeella
Dani Sordo Surkeen erikoiskokeella
Suomen ralli 2015 (virallisesti 65. Neste Oil Rally Finland 2015) oli Rallin MM-sarjan kauden 2015 kahdeksas osakilpailu, joka ajettiin 30. – 2. elokuuta.
Reitti

Rallissa oli 20 erikoiskoetta. Niiden yhteismitta oli 320 kilometriä. Kaikki erikoiskokeet ajettiin kahteen kertaan ensimmäistä kertaa rallin historiassa.
Reitti on hyvin samanlainen kuin edellisenä vuonna. Apulaiskilpailunjohtaja Kari Nuutisen mukaan palaute vuoden 2014 reitistä oli niin hyvää, että jo aiempia vuoden 2015 reittisuunnitelmia peruutettiin. Säännöt kuitenkin rajoittivat torstain ohjelman pelkkään yleisöerikoiskokeeseen. Tämän vuoksi reitti oli nyt 40 km lyhyempi kuin edellisvuonna.
Ouninpohja palasi perjantain lenkkiin. Lähtö oli Hämepohjan risteyksen eteläpuolella ensimmäistä kertaa sitten vuoden 2002.
Perjantaina ei palattu päivähuoltoon Paviljonkiin vaan kuljettajat vaihtoivat itse renkaat Himoksella.
Lauantaina ajettiin uusi erikoiskoe nimeltä Horkka, mutta se yhdisti Moksi–Leustun ja Leustun teitä edellisvuoden Painaan loppuosaan.
Myhinpää oli nyt power stage, ajettuna vuoden 1985 suuntaan. Sunnuntaina ei ajettu muita erikoiskokeita kuin Myhinpää kahteen kertaan.
Kilpailun tapahtumia

Thierry Neuville ajoi ulos Ruuhimäen testierikoiskokeella mutta auto saatiin kuntoon ja Neuville oli maalissa neljäs.
Andreas Mikkelsen ajoi ulos EK5:llä Himoksessa ja keskeytti. Hayden Paddon puolestaan keskeytti seuraavalla erikoiskokeella Pihlajakoskella.
Elfyn Evans osui kiveen Ouninpohjassa ja vaurioitti auton tukivartta. Hän paikkasi sen kiinnitämällä kiintoavaimen rikkinäisen tukivarren vahvikkeeksi letkunkiristimillä.
Kris Meeke keskeytti EK16:lla Jukojärvellä ulosajoon.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Jari-Matti Latvala |  Miikka Anttila | Volkswagen Polo R WRC | 2:33.03,8 |  | 25+2 |
| 2. |  Sebastien Ogier |  Julien Ingrassia | Volkswagen Polo R WRC | 2:33.17,4 | +13,7 | 18+3 |
| 3. |  Mads Østberg |  Jonas Andersson | Citroen DS3 WRC | 2:34.40,6 | +1.36,9 | 15 |
| 4. |  Thierry Neuville |  Nicolas Gilsoul | Hyundai i20 WRC | 2:79.02,5 | +3.58,7 | 12 |
| 5. |  Ott Tänak |  Raigo Mõlder | Ford Fiesta RS WRC | 2:37.33,1 | +4.29,3 | 10 |
| 6. |  Juho Hänninen |  Tomi Tuominen | Ford Fiesta RS WRC | 2:37.48,1 | +4.44,3 | 8 |
| 7. |  Martin Prokop |  Jan Tomanek | Ford Fiesta RS WRC | 2:39.24,1 | +6.20,3 | 6 |
| 8. |  Esapekka Lappi |  Janne Ferm | Skoda Fabia R5 | 2:40.15,0 | +7.11,2 | 4 |
| 9. |  Pontus Tidemand |  Emil Axelsson | Skoda Fabia R5 | 2:41.56,0 | +8.52,2 | 2 |
| 10. |  Lorenzo Bertelli |  Lorenzo Granai | Ford Fiesta RS WRC | 2:42.41,2 | +9.37,4 | 1 |
Lähde:
WRC2:n voitti Esapekka Lappi.
JWRC:n voitti Quentin Gilbert.
Suomen ralli 2014

Toiseksi sijoittunut Sébastien Ogier EK:lla 16
Suomen ralli 2014 (sponsorinimeltään Neste Oil Rally Finland 2014) oli kauden 2014 kahdeksas MM-ralli, joka ajettiin 31. heinäkuuta – 3. elokuuta. Rallin päätukikohta oli tavalliseen tapaan Jyväskylä. Kilpailun voitti toista kertaa urallaan Jari-Matti Latvala.
Järjestyksessään vuoden 2014 kilpailu oli historian 64. Suomen ralli.